**Одобрил:**

**Мариян Александров Жечев**

**Кмет на община Шабла**

**ДОКУМЕНТАЦИЯ**

|  |
| --- |
| **за възлагане на за обществена поръчка на стойност по чл. 20, ал. 3 от ЗОП, чрез събиране на оферти с обява по реда на глава двадесет и шест от ЗОП с предмет:** |

**„Изработване на инвестиционен проект за обект: Реконструкция на ул. "П. Българанов" и площад "Червено знаме", гр. Шабла в пешеходна зона.“**

**Шабла 2017 г.**

**Изготвили:**

1. **Арх. Татяна Нейкова – Главен Архитект**
2. **Ивелина Димитрова – гл. експерт ЗОП**

**Съгласувал:**

**Асен Атанасов**

**1. Място на изпълнение**

Община Шабла, област Добрич, Република България

**2. Възложител**

Мариян Жечев -Кмет на Община Шабла

1. **Кратко описание:** Основната цел на проекта е да се подобри привлекателността на града и качеството на живота чрез създаване на единна система от пешеходни пространства с обща визия, съобразена със спецификата на града, като се запазят и доразвият положителните моменти в реализираните вече обекти.
2. **Конкретни цели:**

Изграждане и обновяване на площи за широко обществено ползване, създаване на обновена градска среда чрез иновативни нови предложения;

Подобряване и увеличаване на зелената система в централната част на града;

Реконструиране и рехабилитиране на елементи на уличната мрежа за създаване на единна система от пешеходни пространства с обща визия;

Осигуряване на достъпна среда за хората с увреждания и социализирането им;

Икономия на енергия от въвеждането на енергоспестяващо улично/парково осветление.

Създаване на единство между различните елементи на градската среда – нови и съществуващи.

Проектът засяга територия, представляваща терен с обща площ 18 659 кв. м.; представляващ част от ПИ 83017.502.2050, ПИ 83017.502.2054, ПИ 83017.502.2060, ПИ 83017.502.2000, ПИ 83017.502.2063 съгласно определения обхват в приложената извадка (Приложение № 1). Проектът следва да отговаря на предвижданията на действащия застроителен план на централна градска част на гр. Шабла.

Проектът във фаза Работен проект следва да се съобрази напълно с изискванията за кандидатстване по подмярка 7.2 от ПРСР 2014-2020 г. и да съдържа следните проектни части:

**Архитектура**

**Конструктивна (при необходимост)**

**Електрическа**

**ВиК**

**Паркоустройство и благоустройство**

**Геодезическа**

**Пътна и организация на движението**

**Пожарна Безопасност**

**Проектно-сметна документация – Количествено-стойностна сметка**.

Водещия проектант е по част Архитектурна.

Стойността на предвидените СМР не трябва да надвишава левовата равностойност на 1 200 000 евро без включен ДДС.

Проектът да се разработи, така че да дава възможност за етапна реализация на СМР, като всеки един от етапите да бъде със самостоятелна КСС, която да не надвишава левовата равностойност на 400 000 евро без включен ДДС. Площите, предназначени за асфалтиране да бъдат отделени в самостоятелен етап.

1. **Източник на финансиране**

Финансирането на поръчката ще бъде осигурено с бюджетни средствата на община

**6. Срок на изпълнение**

Срокът за изпълнение на услугата проектиране не може да бъде по-малък от 30 дни.

Срокът на изпълнение на дейностите по настоящата обществена поръчка започва да тече от датата на сключване на договора за изпълнение на услугата и продължава до приемане от страна на Възложителя на Проекта, без забележки и подписване на приемо-предавателен протокол за услугите по договора.

**7. Обща прогнозна стойност на обществената поръчка**

Максималният общ разполагаем финансов ресурс на Възложителя за изпълнение предмета на настоящата поръчка е в размер на 12 500.00 лв. (дванадесет хиляди и петстотин лева) без ДДС или 15 000.00 лв. (петнадесет хиляди) с ДДС.

**ЗАБЕЛЕЖКА!** *Предложената цена от участниците не следва да надвишава максималния разполагаем финансов ресурс на Възложителя за изпълнение предмета на настоящата поръчка, посочен в предходния абзац. Участник, предложил по-висока обща цена от обявения максимален разполагаем финансов ресурс на Възложителя за изпълнение предмета на настоящата поръчка, ще бъде отстранен и офертата му няма да бъде разглеждана.*

**8. Общи изисквания към участниците**

(1) В процедурата за възлагане на обществената поръчка могат да участват всички български или чуждестранни физически или юридически лица, или техни обединения, както и всяко друго образувание, което има право да изпълнява обекта на поръчката, съгласно законодателството на държавата, в която то е установено, които отговарят на изискванията, регламентирани от Закона за обществени поръчки и обявените изисквания от Възложителя в настоящата документация и обявление за обществена поръчка.

(2) Не се допуска представянето на различни варианти на оферти.

(3) Възложителят не изисква обединенията да имат определена правна форма, за да участват при възлагането на поръчката. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да предоставят съответната услуга в държавата членка, в която са установени.

(4) Всеки участник в процедура за възлагане на обществената поръчка има право да представи само една оферта. Лице, което участва в обединение или е дало съгласие да бъде подизпълнител на друг участник, не може да представя самостоятелна оферта.

(5) Едно физическо или юридическо лице може да участва само в едно обединение.

(6) Свързани лица не могат да бъдат самостоятелни участници в настоящата процедура.

"*Свързани лица*" по смисъла на §2, т. 45 от Допълнителните разпоредби на Закона за обществените поръчки са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.

(7) Всеки участник в процедурата за възлагане на обществената поръчка е длъжен да заяви в офертата си дали при изпълнението на поръчката ще използва и подизпълнители.

(8) Възложителят, с оглед предоставената му правна възможност в чл. 10, ал. 2 ЗОП не поставя и няма изискване за създаване на юридическо лице, в случай, че избраният за Изпълнител участник е обединение от физически и/или юридически лица.

(9) Не се допуска до участие в процедурата участник, който не отговаря на законовите изисквания или на някое от условията на Възложителя в тази документация. Възложителят не приема за участие в процедурата и връща незабавно оферта, която е представена след изтичане на крайния срок за получаване.

**9. Условия, на които трябва да отговарят участниците**

(1) В обществената поръчка може да участва всеки, който отговаря на условията, посочени в Закона за обществените поръчки (ЗОП), Правилника за прилагане на ЗОП (ППЗОП) и посочените в настоящата обява изисквания на възложителя. Не се допуска пряко или косвено участие в настоящата обществена поръчка на дружествата, регистрирани в юрисдикции с преференциален данъчен режим и на свързаните с тях лица, включително и чрез гражданско дружество/консорциум в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, свързаните с тях лица и техните действителни собственици.

(2) Изисквания за личното състояние

За участниците, не следва да са налице основанията по чл. 54, ал. 1, т. 1-5 и 7 от ЗОП. Участник, за когото са налице основание по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

Изискуеми от Възложителя документи за удостоверяване липсата на обстоятелствата по чл.54, ал.1, т.1-5 и т.7 от ЗОП:

1. При участие в обществена поръчка участниците удостоверяват липсата на обстоятелствата по чл.54, ал.1, т.1-5 и т.7 от ЗОП със собственоръчно подписани декларации. Декларацията за липсата на обстоятелствата по чл.54, ал.1, т.1,2 и 7 от ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл.54, ал.1, т.3-5 от ЗОП се подписва от лицето, което може самостоятелно да го представлява. Декларациите се представят и от подизпълнителите и третите лица, ако има такива.

2. Преди сключване на договора за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, съгласно чл.58, ал.1, т.1 и т.2 от ЗОП както и съответствието с поставените критерии за подбор. Документите се представят и за подизпълнителите и третите лица, ако има такива.

3. При подписване на договора за обществена поръчка участникът, определен за изпълнител е длъжен да предостави документи за удостоверяване липсата на обстоятелствата по чл.54, ал.1, т.1 и 3 от ЗОП;

3.1. за обстоятелствата по чл.54, ал.1, т.1 – свидетелство за съдимост;

3.2. за обстоятелствата по чл.54, ал.1, т. 3 – удостоверение от органите по приходите и удостоверение от общината по седалището на възложителя и на участника.

Когато участникът, избран за изпълнител, е чуждестранно лице, той представя съответните документи, издаден от компетентен орган, съгласно законодателството на държавата, в която участникът е установен.

Възложителят няма право да изисква представянето на горните документи, когато обстоятелствата в тях са достъпни чрез публичен регистър или информацията или достъпът до тях се предоставя от компетентния орган на възложителя по служебен път.

**На основание чл.57 от ЗОП, участникът ще бъде отстранен от участие в настоящата обществена поръчка, ако не отговаря на някое от горните изисквания.**

*В случай, че за даден участник е налице някое от горните основания за отстраняване, съгласно чл.56, ал.1 от ЗОП, същият има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.*

**10. Специфични изисквания към участниците. Критерии за подбор**

Възложителят определя критерии за подбор, които не съставляват показатели за оценка на офертите, а определят минималните изисквания за допустимост на участник в процедурата.

*10.1. Правоспособност за упражняване на професионална дейност:*Изискване за регистрация – участникът и/или технически правоспособните лица, които ще предоставят проектантски услуги за отделни части от проекта в съответствие с придобитата от същите специалност следва да притежават регистрация /да са вписани/ в регистрите за пълна проектантска правоспособност, изготвяни и поддържани от Камарата на инженерите в инвестиционното проектиране (КИИП) или Камарата на архитектите в България (КАБ). Последното се удостоверява, чрез представяне на заверено от участника копие на Документ /Удостоверение/ за вписването в регистрите за проектантска правоспособност, изготвяни и поддържани от Камарата на инженерите в инвестиционното проектиране (КИИП) или Камарата на архитектите в България (КАБ) за участника и за технически правоспособните лица, които ще предоставят проектантски услуги за отделни части от проекта в съответствие с придобитата специалност.

*10.2. Минимални изисквания за технически и професионални възможности*

Участникът трябва да разполага със технически правоспособните лица които ще бъдат използвани за изпълнение на поръчката, като същите притежават правоспособност за частта от инвестиционния проект която ще изготвят.

Като доказателство за изпълнението на изискването на Възложителя всеки участник трябва да представи Списък – Декларация на технически правоспособните лица, които ще бъдат използвани за изпълнение на поръчката, с посочване на правоспособността на същите, съответстваща на частта от инвестиционния проект, която ще изготвя всяко едно от тях.

***Забележка №1:*** В случай че участникът е обединение, което не е юридическо лице, съответствието с посочените минимални изисквания се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

***Забележка №2:*** Задължително условие за допустимостта на участник в процедурата е той (участващ самостоятелно като физическо, юридическо лице или като обединение от физически и/или юридически лица) да покрива изцяло, в пълна степен така поставените по-горе минимални изисквания, отнасящи се до икономическите и финансови възможности на участниците и до техническите и професионалните им възможности, посочени съответно в т. 10.1. и т. 10.2.

Участникът ще бъде отстранен от участие в настоящата обществена поръчка, ако не отговаря на изискванията, посочени по-горе.

**11. Гаранция, която да обезпечи изпълнението на договора**

Гаранцията, която да обезпечи изпълнението на договора е в размер на 3 % (три процента) от неговата стойност без ДДС.

Гаранцията, която да обезпечи изпълнението на договора се представя в една от следните форми:

а). депозит на парична сума по сметка на Възложителя;

б). банкова гаранция в полза на Възложителя.

в). застраховка, която обезпечава изпълнението чрез покритие на отговорността на изпълнителя.

Гаранцията може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията, която да обезпечи изпълнението на договора. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Когато гаранцията, която да обезпечи изпълнението на договора е под формата на парична сума, същата се внасят по следната банкова сметка на Възложителя:

**IBAN: BG 64 CECB 9790 3347 243700**

**BIC: СЕСВ BG SF**

**ЦЕНТРАЛНА КООПЕРАТИВНА БАНКА АД**

Когато гаранцията, която да обезпечи изпълнението на договора се представя като банкова гаранция, тя трябва да е безусловна, неотменима, в полза на възложителя и със срок на валидност - 30 календарни дни след крайната дата за приключването на договора. Гаранцията следва да е с текст предварително съгласуван с Възложителя.

Условията и сроковете за задържане или освобождаване на гаранцията, която да обезпечи изпълнението на договора се уреждат в договора за възлагане на обществената поръчка.

Банковите разходи по откриването на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

Когато гаранцията, която да обезпечи изпълнението на договора се представя под формата на застраховка, която обезпечава изпълнението чрез покритие на отговорността на изпълнителя, съответно вземането на Възложителя в размер на 3% от общата стойност на договора за срока на неговото действие и 1 месец след изтичането му – застрахователния договор се сключва от Изпълнителя в полза на Възложителя (трето ползващо се лице). Всички елементи на застрахователния договор се съгласуват и одобряват предварително от Възложителя, както и предварително се одобрява избраният застраховател. Всички разходи по сключване на застрахователния договор са за сметка на изпълнителя. Изпълнителят е длъжен да заплаща дължимите премии към застрахователя за да поддържа застрахователно покритие в размер на 3% от общата стойност на договора за срока на неговото действие и 1 месец след изтичането му, така, че размерът на получената от Възложителя гаранция да не бъде по-малък от определения в настоящата процедура.

Условията и сроковете за задържане и освобождаване на гаранцията, съответно условията за усвояване на застраховката, се уреждат в договора за възлагане на обществена поръчка. Възложителят освобождава гаранцията, без да дължи лихви, разноски или други плащания за периода, през който средствата законно са престояли при него, съответно Изпълнителят е бил възпрепятстван да ги използва.

Документът, удостоверяващ предоставянето на гаранцията се представя в оригинал. При представяне на гаранция под формата на застраховка, Изпълнителят е длъжен да предостави оригинала на застрахователната полица или друг приет от Възложителя за подходящ документ при сключване на договора за възлагане.

**12. Критерий за възлагане**

„Икономически най-изгодна оферта“ въз основа на критерий: „оптимално съотношение качество/цена въз основа на: Цена и качествени показатели“ по смисъла на чл. 70, ал. 2, т. 3 ЗОП.

*17.1. Показатели за оценка и относителната им тежест:*

1) Ценово предложение „Предлагана цена” **- K1** - максимален брой точки – 70.

2) Срок за изпълнение – **K2 –** максимален брой точки - 30;

*17.2. Относителна тежест на показателите и методиката за определяне на комплексната оценка на офертата*

**К1 - предложена цена - с максимален брой точки - 70**

Оценката се формира по формулата:

**К1** = Минимална предложена цена х 70 = ...... ( брой точки )

Предложена цена от участника

**K2 – Срок за изпълнение на услугата проектиране – с максимален брой точки - 30**

Оценката се формира по формулата:

**К2** = Минимален предложен срок х 30 = ...... ( брой точки )

Предложен срок от участника

**Комплексна оценка на предложението** Крайната оценка на всеки участник се изчислява по формулата: **К0 = K1 + K2**

Офертите на участниците, които отговарят на изискванията на Възложителя, се оценяват по посочения по-горе критерий за възлагане.

***ВАЖНО!!!***

*\* В своите предложения, участниците следва да се съобразят с изискванията на Възложителя, подробно описани в т. 8 Обща прогнозна стойност на обществената поръчка от настоящата документация.*

*\*\* Участниците следва да оферират срока за изпълнение на услугата проектиране в календарни дни в цяло цисло.*

*\*\*\* Срокът за изпълнение на услугата проектиране не може да бъде по дълъг от 30 (тридесет) календарни дни .*

**13. Представяне и съдържание на офертата**

Офертата се представя в запечатана непрозрачна опаковка, върху която се посочва наименованието на участника, адрес за кореспонденция, телефон и по възможност факс и електронен адрес и наименованието на поръчката.

* Образец на плик:

|  |
| --- |
| **ДО**  **ОБЩИНА ШАБЛА**  **гр. Шабла, ул. „Равно поле” № 35**  ***Оферта***  *за участие в обществена поръчка чрез събиране на оферти с обява с предмет:**„Изработване на инвестиционен проект за обект: Реконструкция на ул. "П. Българанов" и площад "Червено знаме", гр. Шабла в пешеходна зона.“*  наименование на участника  адрес и лице за кореспонденция  телефон, факс и електронен адрес |

Опаковката с офертата трябва да съдържа следните документи:

* Списък на документите, съдържащи се в офертата, подписан от участника по образец. В списъка участникът следва да опише всички представени от него документи, включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка;
* Информация за участника - по образец;

В представянето се посочва единния идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждане на процедурата.

От представената информация и документи трябва да става еднозначно ясно, кое лице има право да представлява участника.

Когато участник в поръчката е обединение, което не е юридическо лице, посочването на ЕИК и документите се представят за всяко физическо или юридическо лице, включено в обединението.

Когато участникът е чуждестранно физическо или юридическо лице, или обединение на чуждестранни физически и/или юридически лица, документът се представя в официален превод на български език.

Нотариално заверено пълномощно на лицето, упълномощено да представлява участника в публичната покана (когато участникът не се представлява от лицата, които имат право на това, съгласно документите му за регистрация или за учредяване при обединенията неперсонифицирани лица);

В случай, че участникът е обединение, което не е юридическо лице, копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият;

* Декларация по чл.54, ал. 1, т.1,2 и 7 от ЗОП- по образец;

Забележка: \* В случай, че участникът е юридическо лице, декларацията се подписва и представя задължително от всички лица, посочени в чл. 54, ал. 2 от ЗОП.

\*\* В случай, че участникът е обединение, декларация се представя за всяко физическо или юридическо лице, включено в обединението.

\*\*\* Когато участникът предвижда участие на подизпълнители, декларация се представя за всеки един от тях.

* Декларация по чл. 54, ал. 1, т. 3-5 от ЗОП- по образец;

Забележка: \* Подписва се от лицето, което може самостоятелно да представлява участника в случаите, когато участникът се представлява от повече от едно лице.

\*\* В случай, че участникът е обединение, декларация се представя за всяко физическо или юридическо лице, включено в обединението.

\*\*\* Когато участникът предвижда участие на подизпълнители, декларация се представя за всеки един от тях.

* Декларация за участие/неучастие на подизпълнители - по образец.

Забележка: \* Декларацията се подписва от представляващия участника или от изрично упълномощено от него лице с пълномощно с нотариална заверка на подписа.

\*\* Когато участникът е обединение, което не е юридическо лице, декларацията се подписва от всеки един член на обединението.

* Декларация за съгласие за участие като подизпълнител в обществената поръчка в оригинал по образец;

Забележка:\* Документът се подписва от представляващия подизпълнителя/ите.

\*\* Когато участникът е обединение, което не е юридическо лице, декларацията се подписва от всеки един член на обединението.

* Декларация за приемане на условията в проекта на договора в оригинал по образец;

Забележка: \*Документът се подписва от представляващия участника или от изрично упълномощено от него лице с пълномощно с нотариална заверка на подписа.

\*\*Когато участникът е обединение, което не е юридическо лице, декларацията се подписва от всеки един член на обединението.

* Декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици - по образец;
* Декларация по чл. 101, ал.11 от ЗОП за липса на свързаност с друг участник в оригинал - по образец;
* Доказателства за технически и професионални способности на участника, които задължително включват:
  + Списък – Декларация на технически правоспособните лица в оригинал - по образец;
  + Документ удостоверяващ вписването в регистрите за проектантска правоспособност, изготвяни и поддържани от Камарата на инженерите в инвестиционното проектиране (КИИП) или Камарата на архитектите в България (КАБ) за участника и за технически правоспособните лица, които ще предоставят проектантски услуги за отделни части от проекта в съответствие с придобитата специалност.
  + Декларация за ангажираност на експерт - по образец;
* Техническо предложение за изпълнение на поръчката, по образец – трябва да бъде изготвено съобразно при съблюдаване на пълното описание на предмета на поръчката, изискванията към офертата и условията за изпълнение на поръчката и ако е приложимо Декларация по чл.33, ал.4 от ЗОП - по образец;
* Ценово предложение - по образец.

**14. Указания за подготовка на Техническото и ценово предложение**

Техническото предложение се изготвя и подписва в един оригинален екземпляр.

Техническото предложение трябва да е написано четливо, да няма механични или други явни поправки по него.

Участникът е единствено отговорен за евентуално допуснати грешки и пропуски в ценовото предложение, което удостоверява с подпис и печат. При несъответствие между цифрата и изписаната с думи цена ще се взима в предвид изписана с думи.

Преди сключване на договор Възложителят изисква от участника, определен за изпълнител да предостави актуални документи, удостоверяващи липсата на основания за отстраняване, както и съответствието с поставените критерии за подбор. Документите се предоставят и за подизпълнителите и за третите лица, ако има такива.

*Община Шабла предоставя пълен свободен достъп по електронен път на документацията за участие в процедурата, която може да бъде намерена на интернет адреса на Възложителя* [*http://www.shabla.bg*](http://www.shabla.bg) *- раздел "Профил на купувача". При отварянето на офертите могат да присъстват представители на участниците.*

**Забележки**:

*1. Всеки участник може да представи само една оферта.*

*2. Офертата следва да бъде представена на адреса, до часа и датата, посочени в публичната покана като срок за представяне на офертите.*

*3. Участникът посочва в представянето си срок на валидност на офертата, който следва да бъде 60 (шестдесет) календарни дни считано от крайния срок за подаване на офертите.*

*4. Офертата се подписва от управляващия участника или от надлежно упълномощените лица, като в този случай в офертата се прилага пълномощното от управляващия участник.*